Source: http://www.epi.sk/zz/2008-521
Timestamp: 2019-07-20 01:18:19+00:00
Document Index: 11522693

Matched Legal Cases: ['§ 2', '§ 8', '§ 6', '§ 11', '§ 7', '§ 13', '§ 8', '§ 13', '§ 8', '§ 8', '§ 8', '§ 1', '§ 8', '§ 11', '§ 1', '§ 2', '§ 1', '§ 11', '§ 1', '§ 2', '§ 13', '§ 1', '§ 1', '§ 2', '§ 1', '§ 13', '§ 1', '§ 13']

521/2008 Z. z. Opatrenie Ministerstva kultúry Slovenskej republiky o úprave dispozičných oprávnení správcov v zriaď... | Aktuálne znenie
Hľadaj v 521/2008 ×
521/2008 Z. z.
Opatrenie č. 521/2008 Z. z.Opatrenie Ministerstva kultúry Slovenskej republiky o úprave dispozičných oprávnení správcov v zriaďovateľskej pôsobnosti Ministerstva kultúry Slovenskej republiky pri nakladaní s majetkom štátu
Čiastka 188/2008
Platnosť od 10.12.2008
Účinnosť od 01.01.2009 do30.11.2014
§ 2 - Osobitné ponukové konanie pri prevode hnuteľných vecí štátu [k § 8a ods. 6 písm. h) zákona ]
§ 6 - Výmena hnuteľných vecí štátu (k § 11 ods. 10 zákona )
§ 7 - Nájom majetku štátu (k § 13 ods. 10 zákona)
§ 8 - Výpožička majetku štátu (k § 13 ods. 10 zákona )
Aktuálne znenie 01.01.2009 - 30.11.2014
z 25. novembra 2008
o úprave dispozičných oprávnení správcov v zriaďovateľskej pôsobnosti Ministerstva kultúry Slovenskej republiky pri nakladaní s majetkom štátu
Ministerstvo kultúry Slovenskej republiky (ďalej len „ministerstvo“) podľa § 8c ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona č. 534/2005 Z. z. (ďalej len „zákon“) ustanovuje:
Toto opatrenie sa vzťahuje na správcov majetku štátu (ďalej len „správca“), ktorými sú na účely tohto opatrenia štátne rozpočtové organizácie a štátne príspevkové organizácie zriadené ministerstvom a štátne rozpočtové organizácie a štátne príspevkové organizácie, ku ktorým ministerstvo vykonáva funkciu zriaďovateľa podľa § 8c ods. 3 písm. a) a b) zákona.
Osobitné ponukové konanie pri prevode hnuteľných vecí štátu [k § 8a ods. 6 písm. h) zákona]
Povinnosť správcov uvedených v § 1 tohto opatrenia vykonať osobitné ponukové konanie podľa § 8a ods. 1 zákona sa vzťahuje na prostriedky výpočtovej techniky, telefaxy, kopírovacie stroje a motorové vozidlá, ktorých obstarávacia cena je vyššia ako 3 319,39 eura alebo zostatková cena je vyššia ako 1 659,70 eura, s výnimkou prevodov na účely podľa § 11 ods. 7 zákona.
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia vymieňajú hnuteľné veci štátu uvedené v § 2 tohto opatrenia s inými správcami, ako sú uvedení v § 1 ods. 1 písm. a) zákona.
Výmena hnuteľných vecí štátu (k § 11 ods. 10 zákona)
Na platnosť zámennej zmluvy sa vyžaduje súhlas ministerstva, ak správcovia uvedení v § 1 tohto opatrenia výmenou dávajú hnuteľné veci štátu uvedené v § 2 tohto opatrenia.
Nájom majetku štátu (k § 13 ods. 10 zákona)
Na platnosť nájomnej zmluvy, ktorou správcovia uvedení v § 1 tohto opatrenia prenechávajú hnuteľné veci štátu do nájmu, sa vyžaduje súhlas ministerstva, ak správcovia uvedení v § 1 tohto opatrenia prenechávajú do nájmu hnuteľné veci štátu uvedené v § 2 tohto opatrenia iným nájomcom, ako sú právnické osoby uvedené v § 1 ods. 1 písm. a) zákona na čas dlhší ako jeden rok alebo na neurčitý čas.
Výpožička majetku štátu (k § 13 ods. 10 zákona)
Na platnosť zmluvy o výpožičke, ktorou správcovia uvedení v § 1 tohto opatrenia prenechávajú do výpožičky nehnuteľné veci štátu vypožičiavateľom uvedeným v § 13 ods. 8 písm. a) a d) zákona, sa vyžaduje súhlas ministerstva.
Zrušuje sa opatrenie Ministerstva kultúry Slovenskej republiky č. 398/2003 Z. z. o úprave dispozičných oprávnení správcov v zriaďovateľskej pôsobnosti Ministerstva kultúry Slovenskej republiky pri nakladaní s majetkom štátu.
Toto opatrenie nadobúda účinnosť 1. januára 2009.
Marek Maďarič v. r.